एकनाथ खडसे साधारण चार दशकांपासून भाजपमध्ये सक्रिय आहेत. एक लोकनेता आणि भाजपचा बहुजन चेहरा अशी खडसेंची ओळख आहे.

2014 विधानसभा निवडणुकीच्या निकालानंतर एकनाथ खडसेंनी भाजप पक्षश्रेष्ठींसमोर सातत्याने नाराजी जाहीर केली आहे. तर एकनाथ खडसे आणि देवेंद्र फडणवीस यांच्यात आजही आरोप-प्रत्यारोप सुरूअसतात. 

दुसऱ्या बाजूला, एकनाथ खडसे पक्षात आले तर त्यांचे स्वागतच आहे अशा प्रतिक्रिया काँग्रेस, राष्ट्रवादी काँग्रेस आणि शिवसेनेचे नेते देत असतात. म्हणूनच एकनाथ खडसे भाजपला सोडचिठ्ठी देणार आणि पक्षांतर करणार अशी चर्चा होताना दिसते.

एकनाथ खडसे जवळपास चार दशकांपासून भाजपमध्ये आहेत. पण 2014 पासून असे काय घडले की खडसे पक्षापासून दुरावले ? याला फडणवीस सरकार जबाबदार आहे की ते स्वत: जबाबदार आहेत? 

भाजपमध्ये कोंडी होत असल्याचं मान्य करणारे खडसे पक्षाला राम राम करणार का? पक्षांतराचा विचार करत ते राष्ट्रवादी काँग्रेसमध्ये प्रवेश करतील की इतर कुठल्या पक्षात? या सर्व बाबींचा वेध घेण्याचा प्रयत्न आपणया लेखात करणार आहोत.

एकनाथ खडसे आणि भाजपमध्ये नेमके काय आणि कसे बिनसले?

2014 मध्ये केंद्रात आणि राज्यात भाजपची सत्... आणखी 4000 वर्णांसाठी लेख सुरू ठेवा:
ता आली. खरं तर कोणत्याही ज्येष्ठ नेत्यासाठी सत्ता येणं ही जमेची बाब. पण खडसेंच्या बाबतीत विपरीत घडले असे म्हणावे लागेल.

देवेंद्र फडणवीस यांची मुख्यमंत्रीपदी घोषणा झाल्यानंतर एकनाथ खडसे शपथविधी सोहळ्याला येण्यास तयार नव्हते. मुख्यमंत्री पदासाठी त्यांची दखल न घेतल्याने ते नाराज होते असे समजले जाते.

खडसेंनी शपथविधीला हजेरी लावावी यासाठी त्यांची नाराजी दूर करण्यात आली. ते महसूल मंत्री झाल्यानंतर अगदी दोनच वर्षात त्यांना राजीनामा द्यावा लागला. भोसरी जमीन घोटाळा प्रकरणी त्यांच्यावर आरोप झाले आणि गुन्हा दाखल करण्याचे आदेश उच्च न्यायालयाने दिल्याने त्यांना राजीनामा द्यावा लागला असे स्पष्टीकरण देवेंद्र फडणवीस यांनी दिले.

राजीनाम्यानंतर एकनाथ खडसे यांची भाजपमध्ये होत असलेली कोंडी त्यांनी अनेकवेळा जाहीरपणे बोलून दाखवली आहे. काही दिवसांपूर्वी एकनाथ खडसे यांनी फडणवीसांवर जाहीर टीका केली होती. ते म्हणाले, "आमचे मुख्यमंत्री ड्राय क्लिनर होते. आरोप झाला की क्लिनचिट द्यायचे. पण नाथाभाऊंना दिली नाही. माझ्यावर एवढा राग का आहे," असा प्रश्न खडसेंनी विचारला होता.

या टीकेला उत्तर देताना पहिल्यांदाच देवेंद्र फडणवीसांनी खडसेंवर प्रतिक्रिया दिली. "माझ्यामध्ये फार संयम आहे. मी घरची धुणी रस्त्यावर कधीच धुत नाही. खडसे आमचे ज्येष्ठ नेते आहेत. त्यामुळे मी त्यांच्यावर टीका करणार नाही." असं ते म्हणाले.

भाजपचे प्रदेशाध्यक्ष चंद्रकांत पाटील यांनी खडसेंना मार्गदर्शक भूमिकेत येण्याचाही सल्ला दिला होता. या वक्तव्यावरही खडसेंनी नाराजी व्यक्त केली होती.   

2016 मध्ये भ्रष्टाचाराच्या आरोपांवरून द्यावा लागणारा राजीनामा असेल, विधानसभा निवडणुकीत तिकीट नाकारणे, विधान परिषदेसाठीही डावलणे, मुलगी रोहिणी खडसेंचा विधानसभा निवडणुकीतला पराभव अशा सर्वच कारणांमुळे एकनाथ खडसे भाजपमध्ये एकाकी पडले.

राष्ट्रवादी काँग्रेसमध्ये प्रवेश केला तर कुणाचा फायदा ?

एकनाथ खडसे यांचे राष्ट्रवादी काँग्रेसचे अध्यक्ष शरद पवार आणि अजित पवार यांच्याशी जवळचे संबंध आहेत.

शिवाय, उत्तर महाराष्ट्रातील स्थानिक राष्ट्रवादीच्या नेत्यांशीही खडसेंचे चांगले संबंध आहेत. 2019 च्या निवडणुकीपूर्वी राष्ट्रवादी काँग्रेसच्या संघर्ष यात्रेच्या निमित्ताने अनेक नेते खडसेंना भेटण्यासाठीआवर्जून गेले होते.

राष्ट्रवादी काँग्रेसचे अध्यक्ष शरद पवार यांच्या उपस्थितीत उपमुख्यमंत्री अजित पवार,...